Ritratt: DOI - Darren Agius .td_uid_2_6137035821c43_rand.td-a-rec-img{text-align:left}.td_uid_2_6137035821c43_rand.td-a-rec-img img{margin:0 auto 0 0} Ġiet imnedija l-ġimgħa ta' attivitajiet marbuta mal-Go Green Week li qiegħda ssir b'kollaborazzjoni bejn il-Ministeru għall-Ambjent u l-Eden Leisure Group. Din il-ġimgħa ta' attivitajiet se tiġi mtella' minn din il-kumpanija u ssir bejn il-15 u l-21 ta' Settembru. Il-Ministru għall-Ambjent Aaron Farrugia qal li din l-anizjattiva hija mfassla biex tħeġġeġ individwi u kumpaniji bex jimplimentaw aktar inizjattivi ekoloġiċi biex isostnu l-ambjent lokali bl-aħjar mod possibbli. Dawn l-inizjattivi volontarji li tħabbru jaqgħu taħt il-kappa tal-kampanja Saving our Blue, se jappoġġjaw din il-kampanja fit-tixrid ta' tagħrif u l-monitoraġġ tal-progress tal-aġenda ambjentali. Ġie spjegat li l-industrija tal-film għandha abbiltà li tispira biljuni ta' nies minn madwar id-dinja u għalhekk din l-industrija tgħin biex jiġu indirizzati sfidi ambjentali. Il-Ministru qal li l-Gvern se jkompli jagħti appoġġ lill-kumpaniji fis-settur privat li jieħdu dawn l-inizjattivi biex jaħdmu flimkien favur it-tnaqqis ta' impatti negattivi fuq l-ambjent u jimxu lejn is-sostenibbiltà f'kull qasam. Il-kollaborazzjoni mal-Eden tinkludi diversi inizjattivi: il-kumpanija se tkun qed turi numru ta' films ambjentali mingħajr ħlas jew għal donazzjoni ta' €1. Il-fondi li se jinġabru se jmorru lejn il-kontribuzzjoni tal-Eco Fund, li se jintuża għal inizjattivi ambjentali. Ser isiru wkoll numru ta' clean-ups fuq bajjiet madwar Malta bħala parti mill-kollaborazzjoni tal-kampanja Saving our Blue, kif ukoll book drive fejn se jinġabru kotba li jiġu mogħtija lill-ħwienet tal-karità bil-għan li jiġi mħeġġeġ il-kunċett tar-riċiklar tal-kotba. Fost attivitajiet oħra li huma parti minn dan l-ftehim se jkunu qed jiġu mħeġġa attivitajiet għall-użu ta' trasport alternattiv lejn il-post tax-xogħol mill-impjegati tal-Eden flimkien mal-użu ta' remote working fejn l-impjegati jkollom ġurnata li jaħdmu mid-dar biex jikkontribwixxu lejn inqas karozzi fit-toroq. Il-Ministeru ħeġġeġ lill-kumpaniji privati oħrajn biex jagħtu l-kontribuzzjoni tagħhom lejn inizjattivi favur l-ambjent u l-baħar ta' madwarna, u biex il-bijodiversità lokali tibqa' tiġi mħarsa u protetta. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6137035822097_rand.td-a-rec-img{text-align:left}.td_uid_3_6137035822097_rand.td-a-rec-img img{margin:0 auto 0 0}